Stiftelsesmøte Norsk strikkeforening
2014-11-01 | Bragernes Menighetssenter, Kirkegata 7, Drammen, Buskerud, 3016, Norge
Stiftelsesmøte for foreningen vil bli avholdt i Bragernes Menighetshus, Drammen, 1.11.2014.
Vi åpner dørene klokka 09.00 for at alle kan komme og se og mingle før vi setter i gang kl 11.01 med selve møtet og foredragene. Vi har ikke satt fast et sluttidspunkt for dagen. Mange har lyst til å prate, og det ønsker vi å legge til rette for. I tillegg vil det bli:

Utstilling med strikketøy, garn og strikkebøker
Foto: Liv-Norunn Stavik
Goodiebag til de første 50 deltakerne!
Stiftelse av Norsk Strikkeforening
Foredrag av Linda Marveng og Tove Fevang
Avsløring av vinner i logokonkurransen
Hemmelig overraskelse
Mingling (vi treffer nye mennesker med strikking som jobb eller hobby)

Ut fra deltakerantall meldt, vil vi ta kr 100,- i inngangspenger for å dekke leie av lokalet. Det vil bli salg av kaffe og te, vafler og sveler. Vi er ikke helt moderne ennå, så det kommer ikke til å være mulig å betale med kort.
Ta med deg strikketøyet og møt opp! Dette blir en begivenhet for strikkenorge!
Foto: Liv-Norunn Stavik
Offentlig transport:
Buss: Alle bussene stopper på eller i nærheten av Bragernes Torg. Står du på torget så ser du Bragernes Kirke. Menighetshuset ligger på venstre hånd når du er i Kirkegata.
Tog: Kommer du med toget så går du ut hovedinngangen på togstasjonen og mot høyre over broen. Da er du på Bragernes Torg og ser Bragernes kirke rett frem. Menighetshuset ligger på venstre hånd når du er i Kirkegata.

Strikkehelg i Stavanger
2014-11-14 - 2014-11-16 | Stavanger, Stavanger, Norge
Strikkehelg - strikkefestival- strikketreff - kjært barn, mange navn.
Lære noe nytt?
Delta på en av våre workshops.
Foredrag på biblioteket
Strikkekafe
Har du bare lyst å treffe andre som strikker- ta turen innom
Strikkekafe'en i Bekkefaret bydelshus.
Der kan du få strikkehjelp, litt å spise, litt å handle og mulighet for en gevinst.
Strikkefest
For de feststemte er det strikkefest lørdag kveld.
Gjør verden til et bedre sted, en maske om gangen.
Strikk til Amanda prosjektet eller Strikk for livet.
